《天界寺赠半峰上人》
明代·皇甫汸

顾省纷俗婴，寻山惬幽趣。
秋水净金河，寒云翳珠树。
了看花落时，莫辨鸟还处。
休公别来诗，江生拟将赋。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。